- 21.1.3. Pieņemt tikai nolikuma prasībām atbilstoši noformētus piedāvājumus, kuros iekļautā informācija nav pieejama līdz piedāvājumu atvēršanas brīdim.
- 21.1.4. Piedāvājumu noformējuma pārbaudei, pretendentu atlasei, tehnisko un finanšu piedāvājumu vērtēšanai komisija var pieaicināt ekspertu. Ekspertam /iem ir tiesības iepazīties ar piedāvājumiem, kā arī lūgt komisiju pieprasīt no pretendentiem papildu informāciju, kas nepieciešama atzinuma sagatavošanai.
- 21.1.5. Noteikt konkursa uzvarētāju, ar kuru slēdzams piegādes līgums.
- 21.1.6. Noraidīt visus piedāvājumus, kā arī veikt citas nolikumā un normatīvajos aktos paredzētās darbības.
- 21.1.7. Piedāvājumos ietverto informāciju izmantot tikai konkursa rezultātu noteikšanai un piegādes līguma noslēgšanai. Piedāvājumā ietvertās informācijas izmantošanai citiem mērķiem ir nepieciešama piedāvājuma iesniedzēja rakstveida piekrišana.
- 21.2. Komisijas pienākumi:
- 21.2.1. Izvēlēt no komisijas locekļu vidus kontaktpersonu vai uzdot kādam NRC 'Vaivari' darbiniekam pildīt kontaktpersonas pienākumus.
- 21.2.2. Nodrošināt visām ieinteresētajām personām brīvu un tiešu pieeju konkursa dokumentiem.
- 21.2.3. Normatīvajos aktos noteiktā termiņā sniegt rakstveidā atbildes uz ieinteresēto piegādātāju rakstveidā uzdotiem jautājumiem par konkursa nolikumu un tajā iekļautajām prasībām. Ieinteresēto piegādātāju uzdotie jautājumi un pasūtītāja sniegtās atbildes tiks publicētas un būs brīvi pieejamas pasūtītāja mājas lapā internetā.
- 21.2.4. Protokolēt komisijas sēdes un sanāksmes , nodrošina, ka iepirkuma procedūras dokumentu sagatavotājs, katrs komisijas loceklis un eksperts/i paraksta apliecinājumu saskaņā ar PIL 25.panta 3.daļu. Ja šāds apliecinājums nav parakstīts, komisijas loceklis nedrīkst piedalīties turpmākajā komisijas darbā. Apliecinājumi tiek pievienoti piedāvājumu atvēršanas sanāksmes protokolam kā pielikumi.
- 21.2.5. Nodrošināt saņemto piedāvājumu glabāšanu tā, lai līdz piedāvājumu atvēršanas brīdim neviens nevarētu piekļūt tajos ietvertajai informācijai.
- 21.2.6. Saņemot pretendenta rakstveida pieprasījumu, 3 (trīs) darba dienu laikā izsniegt tam piedāvājumu atvēršanas sanāksmes protokola kopiju.
- 21.2.7. Informēt pretendentus par konkursa nolikuma grozījumiem, publicējot apstiprinātos grozījumus NRC 'Vaivari' mājas lapā internetā.
- 21.2.8. Nodrošināt, lai piedāvājumu vērtēšanas sēdēs piedalās ne mazāk kā divas trešdaļas komisijas locekļu.
- 21.2.9. Sagatavot iepirkuma procedūras ziņojumu, saskaņā ar 2017.gada 28.februāra Ministru kabineta Iepirkuma procedūru un metu konkursu norises kārtību noteikumiem Nr. 107 21.punktu un publicēt to pasūtītāja mājaslapā.
- 22. Pretendentu tiesības un pienākumi
- 22.1. Pretendentu tiesības:
- 22.1.1. Rakstveidā pieprasīt un rakstveidā saņemt informāciju par iepirkuma procedūras norisi.
- 22.1.2. Saņemt elektroniskā veidā brīvi un tieši pieejamu informāciju par izdarītajiem grozījumiem konkursa dokumentos.
- 22.1.3. Piedalīties piedāvājumu atvēršanas sanāksmē.
- 22.1.4. Pieprasīt un saņemt piedāvājumu atvēršanas sanāksmes protokola kopiju.
- 22.1.5. Pieprasīt izskaidrot lēmumu, kas pieņemts par pretendenta izslēgšanu no turpmākās dalības konkursā.
- 22.1.6. Normatīvajos aktos noteiktajā kārtībā iesniegt Iepirkumu uzraudzības birojā (IUB) iesniegumu par iespējamajiem iepirkuma procedūras pārkāpumiem.
- 22.1.7. Citas konkursa nolikumā un normatīvajos aktos noteiktās tiesības.